ma Peson

ma Peson (toki Kanse: Bretagne, toki Peson: Breizh) li ma kipisi pi ma Kanse. toki Peson la, nimi len ma pi ma Peson li Gwenn ha du. toki pona la, nimi ni li "walo en pimeja". kijetesantakalu walo (Mustela erminea) li soweli sitelen pi ma Peson. tenpo pini tenpo pi ma Kalija la, ma pi ma Peson li lon ma Alemolika. tenpo pi ma Loma la, ma Alemolika li lon ma Kalija Kelita. sike suno ale nanpa 3 tawa 6, jan Peson li kama tan ma Piten. sike suno nanpa 1532 la, ma Kanse li kama jo e ma Peson. musi sijelo musi pi sike noka kulupu suli pi ma Peson li kupulu ma tomo Nante, ma tomo Kene en ma tomo Pe.